text: Vejle har fundet ny teknisk direktør
  12 september 2013 kl. 08.14
  Vejle Kommune har udnævnt direktør Michael Sloth i bygherrerådgivervirksomheden Bascon til ny direktør for Teknik- og Miljøforvaltningen.
  Michael Sloth har været direktør i Bascon siden 2009, og han har tidligere været afdelingsleder i NIRAS og Regionsdirektør i Kuben Management. Michael Sloth, 50 år, er kandidat i Statskundskab. Han tiltræder den 1. november 2013 og afløser Niels Dahl-Rasmussen, der går på pension.
  